b'\n_START_ARTICLE_\nSokka\n_START_PARAGRAPH_\nSokka on metallitappi, johon kuuluu sokan paikallaan pysymisen varmistava lukitusmekanismi. Lukitusmekanismi perustuu tavallisesti jouseen tai sokan taivuttamiseen. Sokkia voi olla pinnim\xc3\xa4isi\xc3\xa4 tai rengasmaisia. Sokka asennetaan yleens\xc3\xa4 akselissa olevaan reik\xc3\xa4\xc3\xa4n, jolloin se est\xc3\xa4\xc3\xa4 akselin varassa olevia koneenosia luistamasta tai py\xc3\xb6rim\xc3\xa4st\xc3\xa4 pois akselilta t\xc3\xa4rin\xc3\xa4n tai vedon vaikutuksesta. Joissakin tapauksissa sokka toimii itse akselina. Sokalla voidaan lukita my\xc3\xb6s vipu. T\xc3\xa4llaista lukitusta k\xc3\xa4ytet\xc3\xa4\xc3\xa4n esimerkiksi k\xc3\xa4sikranaatissa.'